《五无歌送张参政》
宋代·王义山

一钱刘太守，也被一钱污。
今日公归去，一文钱也无。
临去受百纸，清哉杜大夫。
今日公归去，半张纸也无。
清献出蜀日，琴鹤与之俱。
今日公归去，琴和鹤也无。
东山船载月，皎洁如冰壶。
今日公归去，船中月也无。
问公何所有，所有与人殊。
只有一廉字，欺人百世无。

作者简介：王义山（1214——1287），字元高，号稼村，宋初文学大家王禹偁的后裔。富州（今江西丰城）人。精《易》学，善词赋。宋末进士二十四年卒，年七十四。其诗学刘克庄，王士禛《池北偶谈》卷一八讥其为“下劣诗魔，恶道坌出”、“酸腐庸下”。《四库全书总目》谓其“诗文皆沿宋季单弱之习，绝少警策”（卷一六六）。著《稼村类稿》三十卷，有明正德刻本、万历刻本、《四库全书》本。《全宋诗》卷三三五二至三三五四录其诗三卷。文收入《全元文》。事迹见本集卷二九自作墓志铭、《元诗选》二集甲集。